open-index/open-wikipedia-markdown huggingface dataset:
Θάλασσα της Ανατολικής Κίνας

Η **θάλασσα της Ανατολικής Κίνας** ή **Ανατολική Σινική Θάλασσα** είναι θάλασσα στον δυτικό Ειρηνικό, ανατολικά της Κίνας. Έχει έκταση περίπου 1.249.000 τετραγωνικά χιλιόμετρα και οριοθετείται στα ανατολικά από τα ιαπωνικά νησιά Κιούσου και Ρίου Κίου, στα δυτικά με την ασιατική ενδοχώρα. Σύμφωνα με τον Διεθνή Υδρογραφικό Οργανισμό, η θάλασσα της Ανατολικής Κίνας στα νότια συνορεύει με τη θάλασσα της Νότιας Κίνας, με το όριο να αποτελεί η γραμμή ανάμεσα στο βόρειο ακρωτήριο της Ταϊβάν και τη νήσο Πινγκτάν, στα βόρεια με την Κίτρινη Θάλασσα, με όριο τον βόρειο παράλληλο 33°17΄, από την ενδοχώρα μέχρι το νησί Τζέτζου, και επικοινωνεί με τη θάλασσα της Ιαπωνίας με τον πορθμό της Κορέας. Χώρες οι οποίες βρέχονται από τη θάλασσα περιλαμβάνουν την Ιαπωνία, την Κίνα, τη Νότια Κορέα και την Ταϊβάν. Ο Γιανγκτσέ είναι ο μεγαλύτερος ποταμός ο οποίος εκβάλλει στην Ανατολική Θάλασσα.

## Παραπομπές


Νοτια Κινα
Κατηγορία:Γεωγραφία της Ασίας
AzTV

Η **AzTV** ή **Αζερική Τηλεόραση** () είναι το κρατικό εθνικό τηλεοπτικό κανάλι στο Αζερμπαϊτζάν. Είναι το παλαιότερο τηλεοπτικό κανάλι της χώρας, ξεκινώντας τις πρώτες εκπομπές στις 14 Φεβρουαρίου 1956 στο Μπακού στην τότε Σοβιετική Σοσιαλιστική Δημοκρατία του Αζερμπαϊτζάν.

Από το 2005, ιδιοκτήτης είναι η κλειστή συμμετοχική εταιρεία Αζερικές Ραδιοφωνικές και Τηλεοπτικές Μεταδόσεις (), με μόνο μέτοχο την Αζερική κυβέρνηση. Η εταιρεία κατέχει επίσης τα κανάλια Idman Azərbaycan TV *(Αθλητική Αζερική Τηλεόραση)* και Mədəniyyət TV *(Πολιτισμική Τηλεόραση)*.

Το 2007, μια αίτηση του AzTV για να ενταχθεί στην Ευρωπαϊκή Ραδιοτηλεοπτική Ένωση απορρίφθηκε επειδή βρέθηκε ότι το κανάλι ήταν βαθιά συνδεδεμένο με την κυβέρνηση. Το κανάλι ξεκινά τον καθημερινό προγραμματισμό του με την μετάδοση του εθνικού ύμνου του Αζερμπαϊτζάν.

Μεταδίδει κυρίως ειδήσεις, εκπομπές, ντοκιμαντέρ, μουσικές παραστάσεις και κινηματογραφικές ταινίες.

## Τεχνολογία
Οι πρώτες μεταδόσεις (συμπεριλαμβανομένης της μουσικής και βίντεο) που καταγράφηκαν το 1956 είναι αποθηκευμένα σε φιλμ. Το 1965, το στούντιο άρχισε να μεταδίδει με καταγραφή βιντεοκασέτας αφού η αγορά του σχετικού εξοπλισμού έγινε προσιτή και η ποιότητα των εκπομπών τους (συμπεριλαμβανομένων των μουσικών βίντεο) αυξήθηκε. Η AzTV διατηρεί τεράστιο αρχείο με όλα τα αποθηκευμένα τηλεοπτικά προγράμματα που καταγράφηκαν από το 1956 έως σήμερα. Όλες οι εκπομπές τους σώζονται σε διάφορες μορφές φιλμ και βίντεο.

## Εκπομπή περιοχή
Τον Μάρτιο του 2014, το 99.96% του πληθυσμού του Αζερμπαϊτζάν μπορούσε να λάβει το σήμα του AzTV μέσω επίγειας, καλωδιακής ή δορυφορικής μετάδοσης, έχοντας την μεγαλύτερη κάλυψη από κάθε άλλο κανάλι της χώρας.

Εκτός από τις τηλεοπτικές μεταδόσεις στην εγχώρια αγορά, το AzTV μεταδίδεται διεθνώς στο διαδίκτυο και μέσω του επίγειου δορυφόρου στην Ευρώπη, τη Βόρεια Αμερική και τμήματα της Βόρειας Αφρικής, της Μέσης Ανατολής και της Κεντρικής Ασίας.

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Επίσημη ιστοσελίδα 

Κατηγορία:Τηλεοπτικοί σταθμοί στο Αζερμπαϊτζάν
Κατηγορία:Τηλεοπτικοί σταθμοί στα Αζερικά
Κονσταντίν Πάντελιτς

Ο **Κονσταντίν Πάντελιτς** (σερβικά κυριλλικά: ) ήταν Σέρβος ζωγράφος του 19ου αιώνα. Φιλοτέχνησε, κυρίως, εικόνες, μεταξύ άλλων, ως μέρος εικονοστασίων, καθώς και τοιχογραφίες για εκκλησίες.

## Βιογραφία

## Φιλοτεχνημένα έργα
[μικρογραφία|upright=1.5|Το [Εικονοστάσιο (τέμπλο)|εικονοστάσιο της Εκκλησίας Αγίου Νικολάου του Μπάτσιντσι.]]

*το εικονοστάσιο της Εκκλησίας Αγίου Νικολάου του Μπάτσιντσι το 1831,
*η εικόνα της *[[Αγία Τριάδα|Αγίας Τριάδας]]* στην Εκκλησία Αγίου Ιωσήφ του Τσέρεβιτς το 1835,
*το εικονοστάσιο της Εκκλησίας Αγίου Γεωργίου του Μπάνοστορ το 1836,
*ο *[[Ταφή του Ιησού Χριστού|Χριστός εν τάφω]]* στην Εκκλησία της Γεννήσεως του Αγίου Ιωάννη Βαπτιστή της Μπάτσκα Παλάνκα το 1836,
*η εικόνα του Αγίου Βενδελίνου στην Εκκλησία της Υψώσεως του Τιμίου Σταυρού της Ρούμα το 1841,
*το εικονοστάσιο της Εκκλησίας της Αναλήψεως του Ντετς το 1848,
*οι τοιχογραφίες των θόλων και του κλίτους της Εκκλησίας Αγίου Νικολάου του Σίμπατς το 1851,
*το εικονοστάσιο της Εκκλησίας Αγίου Ιωάννη Θεολόγου του Σρέμσκι Μιχάλιεβτσι το 1855,
*το εικονοστάσιο της Εκκλησίας Αγίου Νικολάου του Σάκουλε το 1856-1857,
*η εικόνα του θρόνου της Θεομήτορος στην Εκκλησία της Αναλήψεως της Ρούμα το 1860,
*το χοροστάσιο και οι θρόνοι της Εκκλησίας των Θεοφανίων του Σρμπόμπραν.

## Δείτε επίσης
*Κατάλογος Σέρβων ζωγράφων

## Παραπομπές


Κατηγορία:Σέρβοι ζωγράφοι
Παρεκκλήσιο Άλφρεντ Κόρντελιν

Το **Παρεκκλήσιο Άλφρεντ Κόρντελιν** () είναι λουθηρανικό παρεκκλήσιο στη Ράουμα της Φινλανδίας.

## Περιγραφή
Το παρεκκλήσιο, ανεγερθέν το 1921 από τον αρχιτέκτονα Λαρς Σονκ, ευρίσκεται εντός του παλαιού κοιμητηρίου της Ράουμα.
Εντός του νεκρικού παρεκκλησίου είναι θαμμένος ο Άλφρεντ Κόρντελιν (1868-1917), εύπορος επιχειρηματίας και δραστηριοποιούμενος, κυρίως, στη Ράουμα, το Τάμπερε και τη Χάμεενλινα.
Στο εξωτερικό του παρεκκλησίου, είναι ορατά τα γλυπτά του Έμιλ Βίκστρομ.

## Δείτε επίσης
* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


## Εξωτερικοί Σύνδεσμοι
*  
 

Κατηγορία:Λουθηρανικές εκκλησίες στη Φινλανδία
Κατηγορία:Ράουμα (Φινλανδία)
Κατηγορία:Παρεκκλήσια στη Φινλανδία
Τέμενος Αχμέτ Πασά

Το **Τέμενος Αχμέτ Πασά** (γνωστό επίσης και ως τζαμί  Αχμέτ Πασά), βρίσκεται στις Σέρρες και αποτελεί ένα από τα σημαντικότερα κτίρια οθωμανικής αρχιτεκτονικής στην περιοχή. Κτίστηκε κατά τον 15ο αιώνα και συγκεκριμένα τα έτη 1492-1493 από τον Μεχμέτ Μπέη, στη μνήμη του πατέρα του Αχμέτ Πασά Κεδίν. Ο Αχμέτ Πασάς είχε ήδη εκτελεστεί το έτος 1482. Κοντά στο τζαμί βρίσκεται ο τάφος της οικογένειας του Ισμαήλ Μπέη που κτίστηκε το 1814.

## Πηγές
* Το Τέμενος Αχμέτ Πασά στις Σέρρες

Κατηγορία:Οθωμανικά τζαμιά στην Ελλάδα
Κατηγορία:Οθωμανική Μακεδονία
Κατηγορία:Σέρρες
Στιβ Ντίτκο

Ο **Στίβεν Τ. Ντίτκο** (Stephen T. Ditko, 2 Νοεμβρίου 1927 - γύρω στις 29 Ιουνίου 2018) ήταν Αμερικανός συγγραφέας κόμικ και είναι περισσότερο γνωστός ως συνδημιουργός, μαζί με τον Σταν Λι, των υπερηρώων της Marvel Spider-Man και Doctor Strange.

Ο Ντίτκο εισήχθη στο Hall of Fame του Τζακ Κέρμπι το 1990 και στο Hall of Fame του Βραβείου Άισνερ το 1994.

## Παραπομπές


## Εξωτερικοί σύνδεσμοι

* Στιβ Ντίτκο στο IMDb
* Στιβ Ντίτκο στην ιστοσελίδα της Marvel

Κατηγορία:Αμερικανοί δημιουργοί κόμικς
Κατηγορία:Αμερικανοί συγγραφείς κόμικς
Κατηγορία:Αμερικανοί εικονογράφοι κόμικς
Κατηγορία:Marvel Comics
Κατηγορία:Νικητές Inkpot Award
Bazmavep

Το ***Bazmavep*** (***Pazmaveb*** στα Δυτικά αρμενικά, , "Πολυιστορία") είναι επιστημονικό περιοδικό που καλύπτει αρμενικές μελέτες. Δημοσιεύεται από το Μεχιταρικό μοναστήρι στο Σαν Λάζαρο ντέλι Αρμένι στη Βενετία της Ιταλίας. Σύμφωνα με τον Ρόμπερτ Χ. Χιούσεν, είναι το πρώτο αρμενικό επιστημονικό περιοδικό. Είναι η μακροβιότερη αρμενική δημοσίευση που εκδίδεται ακόμα.

Το περιοδικό δημιουργήθηκε από τους Γκάμπριελ Αϊβαζόφσκι και Γκεβόντ Αλισάν το Μάιο του 1843 με την αρχική πρόθεση της δημοσίευσης για τρία χρόνια. Ο Αϊβαζόφσκι και ο Αλισάν ήταν οι πρώτοι αρχισυντάκτες (1843-48 και 1849-51). 

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Τάγμα των Μεχιταριστών Πατέρων
Μιχαήλ Χατζηαθανασίου

Ο **Μιχαήλ** ή **Μιχαλάκης Χατζηαθανασίου** (1880/81 - 1948) ήταν Έλληνας εκκλησιαστικός συνθέτης και καθηγητής στη Θεολογική Σχολή της Χάλκης.

## Βιογραφία
Γεννήθηκε το 1880 ή το 1881 στην Κάτω Παναγιά (τουρκ: *Çiftlik*) της χερσονήσου της Ερυθραίας κοντά στον Τσεσμέ. Κατά την παιδική του ηλικία εγκαταστάθηκε στην Κωνσταντινούπολη όπου σπούδασε εκκλησιαστική μουσική κοντά σε σημαντικούς δάσκαλους της περιόδου, όπως π.χ. ο πρωτοψάλτης Νηλέας Καμαράδος, από τον οποίο επηρεάστηκε βαθύτατα.

Διετέλεσε ψάλτης σε ναούς και μονές της Κωνσταντινούπολης, της Πριγκήπου και της Χίου, ενώ το 1917 έγινε μέλος της Πατριαρχικής Μουσικής Επιτροπής. Επιπλέον, υπήρξε καθηγητής πρώτα στη Μεγάλη του Γένους Σχολή (1919-1924) και αργότερα στη Θεολογική Σχολή της Χάλκης. Ως καθηγητής διακρίθηκε για τη μεθοδικότητα, τη λιτότητα και την απλότητά του και συγκαταλέγεται στους εξωπατριαρχικούς εκκλησιαστικούς μουσικούς που αντιπροσώπευαν μια ευρύτερη ανατολική εκκλησιαστική μουσική παράδοση. Παράλληλα αναφέρεται ως πολυσύνθετος εκκλησιαστικός μελοποιός. Μαθητές του υπήρξαν μεταξύ άλλων οι Θρασύβουλος Στανίτσας, Δημήτριος Μαγούρης, Λεωνίδας Βεζάνης κ.ά.

Απεβίωσε στις 18 Σεπτεμβρίου του 1948 και ετάφη στο κοιμητήριο του ναού της Ζωοδόχου Πηγής στο Μπαλουκλί.Αμέσως μετά τον θάνατό του εκδόθηκε το έργο του *Αι βάσεις της βυζαντινής μουσικής* (1948), ενώ το 1975 κυκλοφόρησε ειδικός τόμος με τίτλο Μουσική Ζωοδόχος Πηγή που περιείχε διάφορα ανέκδοτα μέχρι τότε συγγράμματά του. Μεγάλο μέρος του αρχείου του καταστράφηκε στα Σεπτεμβριανά.

## Παραπομπές


Κατηγορία:Έλληνες ψάλτες
Κατηγορία:Έλληνες μουσικολόγοι
Κατηγορία:Έλληνες συγγραφείς του 19ου αιώνα
Εκκλησία του Μουχός

Η **Εκκλησία του Μουχός** () είναι λουθηρανική εκκλησία στο Μουχός της Φινλανδίας.
 
## Ιστορία
Η εκκλησία, ανεγερθείσα το 1634, είναι η δεύτερη παλαιότερη εκκλησία στη Φινλανδία, η οποία βρίσκεται ακόμη σε λειτουργία.
Η εκκλησία, χωρητικότητας 500 θέσεων, λειτουργεί κατά τη διάρκεια όλου του χρόνου.
Κατά τη διάρκεια της περιόδου της Μεγάλης Οργής (1714–1721), τα ρωσικά στρατεύματα κατέστρεψαν την εκκλησία, χωρίς ωστόσο να την πυρπολήσουν, γεγονός το οποίο επέτρεψε την επισκευή της εκκλησίας μετά το πέρας του πολέμου.
Η εκκλησία ανακαινίστηκε το 1762 υπό τη διεύθυνση του Μάττι Χόνκα. 
Παράλληλα, ανεγέρθηκε κωδωνοστάσιο αναγεννησιακού ρυθμού.
Η μεγαλύτερη καμπάνα χύθηκε στη Στοκχόλμη, το 1757, ενώ η μικρότερη στο Ελσίνκι, το 1885.

Οι διακοσμητικοί πίνακες του σκευοφυλακίου φιλοτεχνήθηκαν από τον Ε. Γκράνμπεργκ το 1774-1778 και είναι εξαιρετικής αξίας.
Τα νεογοτθικά χαρακτηριστικά της εκκλησίας χρονολογούνται από τις ανακαινίσεις που έλαβαν χώρα κατά τη διάρκεια της δεκαετίας του 1870.
 

## Δείτε επίσης
*Κατάλογος ευαγγελικών λουθηρανικών εκκλησιών της Φινλανδίας

## Παραπομπές


## Εξωτερικοί Σύνδεσμοι

*  

Κατηγορία:Λουθηρανικές εκκλησίες στη Φινλανδία
Κατηγορία:Βόρεια Οστροβοθνία
Κατηγορία:Ξύλινες εκκλησίες στη Φινλανδία
Αετορράχη Ιωαννίνων

Η **Αετορράχη** είναι ορεινό χωριό του νομού Ιωαννίνων. Είναι έδρα ομώνυμης τοπικής κοινότητας και ανήκει στα Κατσανοχώρια της Ηπείρου.

## Γεωγραφικά στοιχεία - αξιοθέατα
Η Αετορράχη βρίσκεται στα νοτιοανατολικά του νομού Ιωαννίνων, κτισμένη στις νοτιοανατολικές πλαγιές της οροσειράς Αετοράχη και κοντά στην επαρχιακή οδό Άρτας - Ιωαννίνων. Απέχει 22,5  χλμ. ΝΑ. της πόλης των Ιωαννίνων, 69 χλμ. Β. της Άρτας και 33,5 χλμ. Δ. από τα Πράμαντα. Αξιοθέατά της θεωρούνται η μεταβυζαντινή εκκλησία του Αγίου Βλασίου που έχει κτιστεί το 1647 και από το 1962 έχει κηρυχθεί αρχαίο μνημείο. η εκκλησία του Αγίου Γεωργίου (του 1850) και Αγίου Νικολάου (του  1860). Το κέλυφος του παλιού πέτρινου δημοτικού σχολείου έχει χαρακτηριστεί από το 2007, ως μνημείο *"διότι αποτελεί χαρακτηριστικό δείγμα σχολικού κτιρίου του τέλους του 19ου αιώνα"*.  Στη τοποθεσία "Ζέκος" βρίσκεται ερειπωμένος σήμερα νερόμυλος και η τοποθεσία "Αετορράχες" σε υψόμετρο 810 μέτρα, προσφέρει πανοραμική θέα της γύρω περιοχής μέχρι τον ποταμό Άραχθο.

## Ιστορικά στοιχεία
Την περίοδο του Α΄ Βαλκανικού Πολέμου οι Τούρκοι είχαν δημιουργήσει στην περιοχή προκεχωρημένη γραμμή άμυνας που αποτελούσε μέρος της οχύρωσης των Ιωαννίνων. Στις 29 Νοεμβρίου 1912 δύο τάγματα ευζώνων και μια πυροβολαρχία, μετά από μάχη 30 ωρών, τους ανάγκασαν να υποχωρήσουν και έτσι προχώρησαν τα ελληνικά στρατεύματα προς το Μπιζάνι (*βλ. [[μάχη του Μπιζανίου]]*).

## Ονομασία - Διοικητικά στοιχεία
Η παλιά ονομασία του χωριού ήταν **Κοτόρτσι** και με το όνομα αυτό αναγνωρίστηκε ως κοινότητα, μετά την απελευθέρωση, το 1919. Μετονομάστηκε σε Αετορράχη το 1926. Σύμφωνα με το πρόγραμμα Καλλικράτης, μαζί με τα Λάζαινα αποτελούν τη τοπική κοινότητα Αετορράχης που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011 ως κοινότητα έχει πληθυσμό 116  κατοίκους ενώ ως οικισμός 49.
## Τοπική κοινότητα
Η τοπική κοινότητα Αετορράχης είναι χαρακτηρισμένη ως αγροτικός ορεινός οικισμός, με έκταση 5,231 χμ² (2011).
### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Βορείων Τζουμέρκων
Εκκλησία του Τιμίου Σταυρού (Ράουμα)

Η **Εκκλησία του Τιμίου Σταυρού** () είναι λουθηρανική εκκλησία στη Ράουμα της Φινλανδίας.

## Περιγραφή

Αρχικώς, το κτίριο ανεγέρθηκε εντός της Παλαιάς Ράουμα, πιθανώς μεταξύ του 1515 και του 1520, ως μέρος του Φραγκισκανικού Μοναστηριού της Ράουμα.
Χρησιμοποιήθηκε από τους Φραγκισκανούς έως το 1538, ημερομηνία κατά την οποία το μοναστήρι έκλεισε στα πλαίσια της Μεταρρυθμίσεως στη Σουηδία.
Η κατάσταση της εκκλησίας σταδιακά επιδεινώθηκε, έως την επαναλειτουργία της ως λουθηρανική εκκλησία, το 1640.

Λόγω της μορφής του, το κτίριο θυμίζει τις λίθινες εκκλησίες της Σατακούντα.
Είναι δυνατό να χωρέσει συνολικό αριθμό 800 ατόμων.
Οι διακοσμητικοί πίνακες χρονολογούνται από τον 16ο αιώνα.
Ο πύργος του κωδωνοστασίου ανεγέρθηκε το 1816, χρησιμοποιώντας ως δομικό υλικό λίθους προερχόμενους από την προηγούμενη εκκλησία, ενώ, παράλληλα, εκείνη την περίοδο χρησίμευε ως σημείο αναφοράς για τους ναυτικούς.
Κατεστραμμένος κατά την διάρκεια πυρκαγιάς, ανεγέρθηκε εκ νέου το 1968.

## Έκθεση Φωτογραφιών


KirkkoRauma.jpg|Ο πύργος του κωδωνοστασίου, ανεγερθείς το 1816.
Vanharauma36.jpg|Άποψη της εισόδου της εκκλησίας.
Rauman Pyhän Ristin kirkossa 4.jpg|Τοιχογραφίες του θόλου.
Rauma PyhanRistinKirkko 01.jpg |Τοιχογραφίες του θόλου.
Rauman Pyhän Ristin kirkossa.jpg|Άποψη του εσωτερικού της εκκλησίας.



## Δείτε επίσης
*Κατάλογος ευαγγελικών λουθηρανικών εκκλησιών της Φινλανδίας

## Παραπομπές


## Εξωτερικοί Σύνδεσμοι

*  
*  
*  

Κατηγορία:Λουθηρανικές εκκλησίες στη Φινλανδία
Κατηγορία:Ράουμα (Φινλανδία)
Ραουμα
Μπιλιάρδο

thumb|250px|Παίκτης αμερικανικού μπιλιάρδου
Ο όρος **μπιλιάρδο** χρησιμοποιείται για να περιγράψει μια σειρά παιχνιδιών ικανότητας στα οποία χρησιμοποιείται ένα ραβδί (στέκα), το οποίο χρησιμοποιείται για να χτυπήσει μπάλες μπιλιάρδου με αποτέλεσμα να κινηθούν πάνω σε ένα τραπέζι καλυμμένο με ύφασμα (συνήθως τσόχα) και ελαστικά τοιχώματα, γνωστά ως σπόντες.

Αναγνωρίζονται δύο διαφορετικοί τύποι μπιλιάρδου, το Αμερικάνικο και το Γαλλικό. 

Το Αμερικάνικο υποδιαιρείται στα εξής στυλ: 9μπαλο, 8μπαλο, straight (14/1), snooker, αγωνιστικό - 5 κορύνες. Το Γαλλικό υποδιαιρείται σε ελεύθερο (ο παίκτης μπορεί να κάνει όσες καραμπόλες θέλει χωρίς περιορισμούς), Κάδρο 71/2 και Κάδρο 47/2 (ο παίκτης μπορεί να κάνει μόνον δύο καραμπόλες στο σχηματισμένο σαν "κάδρο" του τραπεζιού και συνεχίζει το σερί του αρκεί τουλάχιστον η μία μπάλα στην τρίτη προσπάθεια να βγεί από την περιοχή αυτή), Κάδρο 47/1 (ο παίκτης μπορεί να κάνει μόνο μία καραμπόλα στο σχηματισμένο σαν "κάδρο" του τραπεζιού και συνεχίζει το σερί του αρκεί τουλάχιστον η μία μπάλα στην δεύτερη προσπάθεια να βγεί από την περιοχή αυτή), σπόντα (ο παίκτης μπορεί να κάνει κατα μήκος του τραπεζιού όσες καραμπόλες θέλει χωρίς περιορισμό περιοχής, αρκεί όμως πρίν την επίτευξη της καραμπόλας η μπάλα του να βρεί  τουλάχιστον μία φορά την σπόντα του τραπεζιού) και το τρίσποντο (ο παίκτης μπορεί να κάνει κατα μήκος του τραπεζιού όσες καραμπόλες θέλει χωρίς περιορισμό περιοχής, αρκεί η μπάλα του να βρεί πρίν την επίτευξη της καραμπόλας τουλάχιστον τρείς φορές τις σπόντες του τραπεζιού).

Το μπιλιάρδο με τη μορφή επιτραπέζιου αθλήματος εμφανίστηκε τον 15ο αιώνα και η δημοφιλία του άρχισε να εξαπλώνεται τον 16ο αιώνα, με τους πρώτους κανόνες να γράφονται το 1770. Το 1996 η παγκόσμια συνομοσπονδία μπιλιάρδου αναγνωρίστηκε από την διεθνή Ολυμπιακή επιτροπή. 

Στην Ελλάδα από τον Μάρτιο του 2022, το Μπιλιάρδο ανήκει στην Ε.Ο.Α.Α (Ελληνική Ομοσπονδία Αθλημάτων Ακριβείας).

## Παραπομπές
Κλαύδιος Δρούσος

Ο **Τιβέριος Κλαύδιος Δρούσος**, (, π. 16 μ.Χ. - 27) από τη Δυναστεία των Ιουλίων και Κλαυδίων ήταν ο πρώτος γιος τού Κλαυδίου Αυτοκράτορα των Ρωμαίων και της πρώτης συζύγου του Πλαυτίας Ουργουλανίλλας. Είχε μία νεότερη αδελφή, την Καυδία, που όμως ο Κλαύδιος την αποκήρυξε μαζί με την Πλαυτία.

## Βιογραφία
Γεννήθηκε πριν ο πατέρας του γίνει Αυτοκράτορας και αρραβωνιάστηκε την Ιουνίλλα, κόρη τού Λούκιου Αιλίου Σηιανού, από την τάξη των ιππέων, που τότε ήταν απλά έπαρχος (prefect). Ο φιλόδοξος Σηιανός γέμισε με ελπίδες. Όμως το 20 μ.Χ. ο Κλαύδιος Δρούσος παίζοντας, έριξε ένα αχλάδι ψηλά στον αέρα και καθώς αυτό επέστρεψε, το έπιασε με το στόμα του, αλλά αυτό τον έπνιξε και πέθανε από ασφυξία. Κατά άλλη εκδοχή τον φόνευσε ο ίδιος ο Σηιανός.

### Μετά το τέλος του
Ο Σηιανός προσπάθησε και δεύτερη φορά να συγγενεύσει με το γένος των Κλαυδίων: το 25 μ.Χ. ζήτησε σε γάμο τη Λιβίλλα, αδελφή τού Κλαυδίου και χήρα τού Δρούσου Ιουλίου Καίσαρα (γιού τού Τιβερίου), αλλά ο Τιβέριος αρνήθηκε. Ο Σηιανός μάλλον ευθύνεται για αρκετούς θανάτους συγγενών τού Τιβερίου, που θα μπορούσαν να τον διαδεχθούν, εποφθαλμιώντας ο ίδιος τη διαδοχή. Ο Κλαύδιος από τον τρίτο γάμο του με τη Βαλερία Μεσσαλίνα απέκτησε δεύτερο γιο, τον Βρεταννικό το 41 μ.Χ., που -όταν ο Κλαύδιος απεβίωσε και τον διαδέχθηκε ο ανιψιός του Νέρωνας- δηλητηριάστηκε στα 14 έτη του με εντολή τού Νέρωνα για να μην διεκδικήσει τη διαδοχή.

## Πηγές
* Suetonius (121). The Lives of the Twelve Caesars. "Claudius", part 27.

Κατηγορία:Δυναστεία των Ιουλίων και Κλαυδίων
Νορβηγικές βουλευτικές εκλογές 2017

**Βουλευτικές εκλογές** πραγματοποιήθηκε στη Νορβηγία  στις 11 Σεπτεμβρίου του 2017. Τα μη σοσιαλιστικά κόμματα διατήρησαν  μια μειωμένη πλειοψηφία των 88 εδρών, επιτρέποντας  στον συνασπισμό Συντηρητικών-Προοδευτικών της Έρνα Σόλμπεργκ να παραμείνει στην κυβέρνηση. Το Φιλελεύθερο Κόμμα εντάχθηκε στο συνασπισμό τον Ιανουάριο του 2018, αλλά παρέμεινε σε ένα υπουργικό συμβούλιο μειοψηφίας εξαιτίας της απόφασης  του Χριστιανοδημοκρατικού Κόμματος να μην συμμετάσχει στο συνασπισμό. Τα τρία μεγαλύτερα κεντροαριστερά κόμματα κέρδισαν 79 έδρες. Το Πράσινο Κόμμα διατήρησε την μοναδική του έδρα, ενώ το Ερυθρό Κόμμα κέρδισε την πρώτη έδρα στην ιστορία του.

## Προηγούμενες εκλογές
μικρογραφία|Η Έρνα Σόλμπεργκ
Οι τελευταίες βουλευτικές εκλογές στη Νορβηγία πραγματοποιήθηκαν στις 9 Σεπτεμβρίου 2013. Το αποτέλεσμα ήταν μια νίκη για τους Συντηρητικούς και τους λαϊκιστές δεξιούς συμμάχους. Το Συντηρητικό Κόμμα, με επικεφαλής την Έρνα Σόλμπεργκ, και το δεξιό λαϊκιστικό Κόμμα της Προόδου σχημάτισαν μια κυβέρνηση μειοψηφίας, με τη Σόλμπεργκ στην πρωθυπουργία. Τα δύο κόμματα έλαβαν την εμπιστοσύνη και τη στήριξη από δύο κεντρώα κόμματα, που ήταν οι Φιλελεύθεροι και οι Χριστιανοδημοκράτες.

## Εκλογικό σύστημα
Οι εκλογές έγιναν με λίστα κομμάτων και με  αναλογική εκπροσώπηση σε δεκαεννέα πολυεδρικές εκλογικές περιφέρειες, μία για καθεμία από τις κομητείες της Νορβηγίας.

Ο αριθμός των μελών που εκλέγονται ανά εκλογική περιφέρεια κυμαίνεται μεταξύ 4 και 19. Για να προσδιοριστεί η κατανομή των 169 εδρών μεταξύ των 19 κομητειών, χρησιμοποιείται μία διπλή φόρμουλα, με βάση τον πληθυσμό και το γεωγραφικό μέγεθος. Κάθε κάτοικος λαμβάνει έναν βαθμό, ενώ σε κάθε τετραγωνικό χιλιόμετρο αντιστοιχούν 1,8 βαθμοί.

150 από τις έδρες είναι κανονικές έδρες σε εκλογικές περιφέρειες. Αυτές απονέμονται με βάση τα αποτελέσματα των εκλογών σε κάθε κομητεία, και δεν επηρεάζονται από τα αποτελέσματα σε άλλες κομητείες. 

## Αποτελέσματα

## Σχηματισμός κυβέρνησης
Η πρωθυπουργός Σόλμπεργκ σχημάτισε κυβέρνηση συνασπισμού με τη συμμετοχή του Συντηρητικού Κόμματος, του Κόμματος Προόδου, του Φιλελεύθερου Κόμματος και των χριστιανοδημοκρατών. Στα τέλη του Σεπτεμβρίου του 2017, οι Χριστιανοδημοκράτες αποχώρησαν από τις συνομιλίες για συνασπισμό, λόγω της ένταξης σε αυτόν του Κόμματος Προόδου.

Στις 14 Ιανουαρίου 2018 σχηματίστηκε μια κυβέρνηση συνασπισμού από το Συντηρητικό Κόμμα, το Κόμμα Προόδου και το Φιλελεύθερο Κόμμα.

## Παραπομπές


2017
Νορβηγια
Αλεξάντερ Σουλχανισβίλι

Ο **Αλεξάντερ Σουλχανισβίλι** (, γεννήθηκε το 1808 στη Τιφλίδα) ήταν γεωργιανός μεταφραστής και καλλιγράφος του 19ου αιώνα.

Το 1825 ξαναέγραψε τα έργα του Σουλχάν-Σάμπα Ορμπελιάνι. Μιλούσε επίσης ρωσικά, περσικά και τουρκικά. Το 1828 μετέφρασε το έργο "Μπαχτιαρναμέχ" του Πέρση ποιητή Πανάχ από τα περσικά στα γεωργιανά. Από τη δεκαετία του 1840 ο Σουλχανισβίλι ζούσε στην Αγία Πετρούπολη. Το 1839 εξέδωσε ένα γεωργιανογαλλορωσικό λεξικό.

## Παραπομπές

* *Γεωργιανή Σοβιετική Εγκυκλοπαίδεια*, ტ. 9, გვ. 602-603, თბ., 1985
* გვახარია ა., სპარსული ხალხური დასთანების ქართული ვერსიები, δεν ბახთირ-ნამე, თბ., 1968
* რუხაძე ტ., ქართული ეპოსი "გარდამავალი ხანის" ლიტერატურაში, თბ., 1939



Κατηγορία:Γεωργιανοί
Κατηγορία:Καλλιγράφοι
Κατηγορία:Μεταφραστές
Σαράγουροι

Οι **Σαράγουροι** (Αγγλικά: Saragurs) ήταν τουρκική νομαδική φυλή της Ευρασίας, η οποία αναφέρεται κατά τον 5ο και 6ο αιώνα μ.Χ. Προέρχονταν από τη Δυτική Σιβηρία και τις στέπες του Καζακστάν, απ΄ όπου εκτοπίστηκαν δυτικότερα, στα βόρεια του Καυκάσου, από τους Σαβίρους.

Γύρω στα 463 μ.Χ., οι Ακάτζιροι και άλλες φυλές που είχαν αποτελέσει τμήμα της συνομοσπονδίας των Ούννων, δέχθηκαν επίθεση από τους Σαράγουρους, μια από τις πρώτες ογουρικές (ομιλητές της ογουρικής γλώσσας) φυλές που εισήλθαν στην Ποντική-Κασπιανή στέπα, ως αποτέλεσμα των μεταναστεύσεων που ξεκίνησαν στην Έσω Ασία από την επίθεση των Εφθαλιτών στους Κιδαρίτες της νομαδικής συνομοσπονδίας των Χιονιτών. Οι Ακάτζιροι έως τότε ζούσαν βόρεια της Μαύρης Θάλασσας, δυτικά της Κριμαίας. Σύμφωνα με τον Πρίσκο, το 463 οι Ερνάκ και Ντενγκιζίτς, γιοι του Αττίλα και ηγέτες των Ούννων, έστειλαν τους αντιπροσώπους των Σαράγουρων, Ογούρων (ή Ουρόγων, πιθανόν λανθασμένη ονομασία των Βυζαντινών για τους Ουιγούρους) και Ονόγουρων, ενώπιον του Βυζαντινού αυτοκράτορα στην Κωνσταντινούπολη, όπου εξήγησαν ότι είχαν εκτοπιστεί από τις εστίες τους από τους Σαβίρους, που είχαν δεχθεί την επίθεση των Αβάρων στην Έσω Ασία.

Το 469, οι Σαράγουροι ζήτησαν και έλαβαν την προστασία των Ρωμαίων. Στα τέλη του 500 μ.Χ., οι Σαράγουροι, Κουτριγούροι, Ουτιγούροι και Ονόγουροι κατείχαν τμήμα της στέπας βόρεια της Μαύρης Θάλασσας. Το 555, ο Ζαχαρίας Σχολαστικός αναφέρει τους Σαράγουρους ως μία από τις δεκατρείς νομαδικές φυλές βόρεια του Καυκάσου, παρόλα αυτά, είναι αμφίβολο εάν η φυλή υπήρχε ακόμη εκείνο τον καιρό.

Κατηγορία:Τουρκικά φύλα
Makedonsko devojče

To **Makedonsko devojče** () είναι τραγούδι του 1964 γραμμένο στη σλαβομακεδονική γλώσσα σε μουσική και στίχους του Γιόντσε Χριστόβσκι, στο στυλ των σύγχρονων τραγουδιών με παραδοσιακό ύφος. Ο τίτλος σημαίνει «Κορίτσι από τη Μακεδονία» ή «Κόρη από τη Μακεδονία».

## Παραπομπές


Κατηγορία:Τραγούδια από τη Βόρεια Μακεδονία
Κατηγορία:Τραγούδια του 1964
Αβγκαρόζ Μπανταΐσντζε

Ο **Αβγκαρόζ Μπανταΐσντζε** () ήταν γεωργιανός καλλιγράφος και ζωγράφος, ο οποίος έζησε τον 14ο αιώνα. Ήταν στην υπηρεσία του δούκα του Κσάνι. Το σημαντικότερο του έργο είναι η "*Ιστορία των Εριστάβ*". Είχε ένα γιο, τον Γκριγκόλ, ο οποίος εργάστηκε επίσης ως καλλιγράφος..

## Παραπομπές


Κατηγορία:Γεωργιανοί ζωγράφοι
Χοστ

Το **Χοστ** (παστού/νταρί: ) είναι πόλη στο ανατολικό Αφγανιστάν και πρωτεύουσα της ομώνυμης περιφέρειας, κοντά στη μεθόριο με το Πακιστάν. 

Η πόλη διαθέτει πανεπιστήμιο.

## Ιστορικά στοιχεία
Κατά τη διάρκεια της σοβιετικής εισβολής τη δεκαετία του 1980, η πόλη βρισκόταν υπό πολιορκία για περισσότερα από οκτώ χρόνια. Το αεροδρόμιο της πόλης, το οποίο διαθέτει διάδρομο μήκους 2.700 μέτρων, χρησιμοποιήθηκε ως βάση επιχειρήσεων των ελικοπτέρων του Σοβιετικού Στρατού. Από τον Μάιο του 2007, οι ένοπλες δυνάμεις των ΗΠΑ χρησιμοποίησαν το αεροδρόμιο για τις επιχειρήσεις τους στον πόλεμο του Αφγανιστάν.

Στις 20 Αυγούστου 1998, οι ΗΠΑ υπό την προεδρεία του Μπιλ Κλίντον βομβάρδισαν στόχους κοντά στο Χοστ με αρκετές κατευθυνόμενες ρουκέτες. Η Κεντρική Υπηρεσία Πληροφοριών (CIA), λίγο μετά τις τρομοκρατικές επιθέσεις στις πρεσβείες των ΗΠΑ στο Νταρ ες Σαλάμ και το Ναϊρόμπι, θεωρούσε πως στην περιοχή αυτή κρυβόταν ο Οσάμα μπιν Λάντεν.

Στις 18 Φεβρουαρίου 2011, ένας βομβιστής αυτοκτονίας ανατινάχθηκε στην αγορά της πόλης σκοτώνοντας 8 και τραυματίζοντας 18 ανθρώπους.

Στις 20 Ιουνίου 2012, βομβιστής αυτοκτονίας που επέβαινε σε μοτοσυκλέτα ανατινάχθηκε στην αγορά. Στόχος ήταν μία κοινή περιπολία του ΝΑΤΟ και των αφγανικών δυνάμεων. Τουλάχιστον 17 άνθρωποι σκοτώθηκαν και 37 τραυματίστηκαν από την επίθεση. Στις 27 Μαΐου 2017, πραγματοποιήθηκε επίθεση με εκρηκτικά. Τουλάχιστον 18 άτομα σκοτώθηκαν.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Αφγανιστάν
Σινδικό μπιριάνι

μικρογραφία|283x283εσ|Σινδικό μπιριάνι
Το **Σινδικό μπιριάνι** είναι ειδικό πιάτο κρέατος και το ρυζιού, και παραλλαγή του μπιριάνι, η οποία προέρχεται από το Σινδ του Πακιστάν. Λόγω της δημοτικότητας της, είναι ένα από τα πιο καταναλωμένα πιάτα της Πακιστανικής κουζίνας και της Σινδικής κουζίνας. Το τρόφιμο σερβίρεται σχεδόν σε όλες τις πτήσεις της Pakistan International Airlines (PIA).

## Δείτε επίσης

* Πακιστάν πιάτα με βάση το κρέας
* Riz γκρα
* Σίντι Pulao

## Παραπομπές

Κατηγορία:Τρόφιμα με βάση το ρύζι
Κατηγορία:Πακιστανική κουζίνα
Ναϊμάνοι

Οι **Ναϊμάνοι** ήταν ένα τουρανικό/τουρκομογγολικό ιθαγενές φύλο της Κεντρικής Ασίας. Οι περισσότεροι Ναϊμάνοι ήταν βουδιστές μαχαγιάνα στο θρήσκευμα. Κατά μία παράδοση οι Ναϊμάνοι και οι φυλετικά συγγενείς τους Κεραΐτες, υπήρξαν απόγονοι των Τριών Μάγων. Οι Ναϊμάνοι πιθανόν μιλούσαν μία αρχαία τουρκική ή αρχαία μογγολική γλώσσα.
## Δείτε επίσης
Τουρκικά φύλα

Τούρκοι

Αρχαία Τουρκική γλώσσα

Κεραΐτες

## Πηγές
Τουρκικά φύλα https://sites.google.com/site/romeandromania/romioturcia/nomads 

Κατηγορία:Τουρκικά φύλα
Κατηγορία:Εξαφανισθέντες λαοί
Κατηγορία:Τουρκομογγολικά φύλα
Κατηγορία:Βουδιστές
Μασχάλη

thumb|200px|Ανθρώπινη μασχάλη
Η **μασχάλη** είναι η περιοχή του σώματος ακριβώς κάτω από την άρθρωση του ώμου. Διαμέσου της περιοχής της μασχάλης περνούν αγγεία και νεύρα τα οποία εξυπηρετούν το άνω άκρο. Στους ανθρώπους, η δημιουργία της οσμής του σώματος συμβαίνει κυρίως στη μασχαλιαία περιοχή. Αυτές οι οσμές δρουν ως φερομόνες και παίζουν ρόλο στην ερωτοτροπία. Οι μασχάλες φαίνεται να είναι σημαντικότερες από τα γεννητικά όργανα στην σωματική οσμή, γεγονός που μπορεί να σχετίζεται με τη δίποδη βάδιση.

## Δομή
Ανατομικά τα όρια της μασχάλης είναι τα εξής:
* άνω όριο: το εξώτερο τμήμα της πρώτης πλευράς, το άνω χείλος της ωμοπλάτης και την κλείδα.
* κάτω όριο/βάση: το κοίλο δέρμα της περιοχής, το οποίο σχηματίζει τον μασχαλιαίο βόθρο.
* πρόσθιο όριο: ο μείζων και ελάσσων θωρακικός μυς, μέχρι την πρόσθια μασχαλιαία πτυχή. 
* οπίσθιο όριο: η ωμοπλάτη και ο υποπλάτιος μυς στο άνω τμήμα και ο μείζων στρογγυλός και πλατύς ραχιαίος μυς προς τα κάτω. 
* έσω όριο: το θωρακικό τοίχωμα. 

Δομές οι οποίες διέρχονται μέσα από τη μασχάλη είναι η μασχαλιαία αρτηρία με τους κλάδους της, η μασχαλιαία φλέβα με τους κλάδους της, λεμφαγγεία και οι μασχαλιαίοι λεμφαδένες, οι οποίοι βρίσκονται εντός του λίπους της μασχάλης.

## Παραπομπές


κατηγορία:Ανατομία ζώων
Αλμπέρτο Φερέρο

Ο **Αλμπέρτο Φερέρο Γορδιόλα** (γεννημένος στις 15 Νοεμβρίου 1944) είναι πρώην Ουρουγουανός επαγγελματικός ποδοσφαιριστής. Ήταν ο κορυφαίος σκόρερ του Κόπα Λιμπερταδόρες 1969 με οκτώ γκολ.

## Συλλογική καριέρα
Αφού έπαιξε για τη Πενιαρόλ στην πατρίδα του, μετακόμισε στη Χιλή όπου παρέμεινε κατά τη διάρκεια της καλύτερης περιόδου της καριέρας του. Εντάχθηκε στους Σαντιάγο Γουόντερερς και σκόραρε έξι γκολ σε 13 παιχνίδια κατά τη διάρκεια της σεζόν του 1968. Η καλύτερή του σεζόν σε τοπικό επίπεδο ήταν το Εθνικό πρωτάθλημα του 1969, στο οποίο σημείωσε 18 γκολ σε 35 παιχνίδια και ήταν δεύτερος κορυφαίος σκόρερ του τουρνουά πίσω από τον Ελάδιο Σαράτε με 22 γκολ. Επίσης σημείωσε οκτώ γκολ κατά τη διάρκεια του Κόπα Λιμπερταδόρες του 1969 και έγινε κορυφαίος σκόρερ του πρωταθλήματος. Η ομάδα του κατάφερε να φτάσει μέχρι τα προημιτελικά, αλλά δεν κατάφερε να προκριθεί στον ημιτελικό. Ο Φερέρο έφυγε από τους Γουόντερερς το 1971 αλλά συνέχισε να παίζει σε χιλιανές ομάδες, καθώς αγωνίστηκε για την Ουνιόν Λα Καλέρα και Ντεπόρτες Αντοφαγάστα.

## Παραπομπές


## Εξωτερικοί σύνδεσμοι
* Προφίλ

Κατηγορία:Ποδοσφαιριστές Σαντιάγο Γουόντερερς
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ουρουγουανοί ποδοσφαιριστές
Καρπός (ανατομία)

thumb|250px|Ανθρώπινος καρπός
Ο **καρπός** είναι η περιοχή το εγγύς τμήμα του χεριού. Αποτελείται από μια ομάδα οχτώ οστών, των καρπιαίων οστών, τα οποία αρθρώνονται με τον πήχη με την κερκιδοκαρπική άρθρωση ή άρθρωση του καρπού, ανάμεσα στον καρπό και την κερκίδα, και περιφερικά με τα μετακάρπια οστά. Η περιοχή περιλαμβάνει επίσης τον καρπιαίο σωλήνα και την ανατομική ταμπακοθήκη.

Κατηγορία:Ανατομία ζώων
Κατηγορία:Ανατομία
Κατηγορία:Ανθρώπινο σώμα
Κατηγορία:Αρθρώσεις
Παραλογγοί Αρκαδίας

Οι **Παραλογγοί** είναι ορεινός παραδοσιακός οικισμός του Νομού Αρκαδίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Γορτυνίας.

## Τοποθεσία
Το χωριό βρίσκεται χτισμένο στις δυτικές-νοτιοδυτικές πλαγιές του όρους Αφροδίσιο, σε υψόμετρο περίπου 785-815 μέτρων, με πανοραμική θέα προς το όρος Ερύμανθος και τον ομώνυμο ποταμό καθώς και στο κεφαλοχώρι της Δίβρης. Εγγύς του βρίσκονται, πέρα από την Κοντοβάζαινα που αποτελεί το διοικητικό κέντρο της περιοχής, οι μικροί οικισμοί Άγιος Νικόλαος και Πέτας, που ανήκουν στην Τοπική Κοινότητα Παραλογγών, καθώς και τα χωριά Καρδαρίτσι, Βελημάχι, Απόσκια και Σούδελη ενώ σε σχετικά κοντινή απόσταση προς την πλευρά της Αχαΐας βρίσκονται τα χωριά της περιοχής της Αροανίας. Απέχει από την Τρίπολη μέσω της Ε.Ο. «111» περί τα 88 χλμ., από την Πάτρα 101 χλμ. ενώ η Αρχαία Ολυμπία απέχει οδικώς μέσω Δίβρης 62 χλμ.

## Διοικητική εξέλιξη
Στις 20/04/1835 υπήχθη στον τότε Δήμο Βελιμαχίας (μετέπειτα: Δήμος Πανιών) -αρχικά ως διοικητική διαίρεση του τότε Νομού Αχαΐας και Ήλιδος- ενώ με την κατάργηση του Δήμου Πανιών (πρώην: Δήμος Βελιμαχίας) υπήχθη με το ΦΕΚ 5Α της 08/03/1841 στον τότε Δήμο Ελευσίνος (της Αρκαδίας). Με το ΦΕΚ 252Α της 24/08/1912 και τη σύσταση των Κοινοτήτων υπήχθη στην τότε Κοινότητα Παραλογγών αποτελώντας την έδρα της. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Κοντοβάζαινας.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Επώνυμοι κάτοικοι
* Τσουκαλάς Δημήτριος, βουλευτής

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Εξωτερικοί σύνδεσμοι
* E.E.T.A.A. - Διοικητικές μεταβολές Παραλογγών Αρκαδίας. eetaa.gr. Ανακτήθηκε: 14/11/2018.
* E.E.T.A.A. - Διοικητικές μεταβολές Κοινότητας Παραλογγών Αρκαδίας. eetaa.gr. Ανακτήθηκε: 14/11/2018.
* E.E.T.A.A. - Διοικητικές μεταβολές Δήμου Γορτυνίας. eetaa.gr. Ανακτήθηκε: 14/11/2018.
* Ε.Ε.Τ.Α.Α. - Διοικητικές μεταβολές Δήμου Βελιμαχίας/Πανιών (1835-1841). eetaa.gr. Ανακτήθηκε: 14/11/2018.
* Οι Παραλογγοί στο χάρτη. topoguide.gr. Ανακτήθηκε: 14/11/2018.

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας
Κατηγορία:Παραδοσιακοί οικισμοί της περιφερειακής ενότητας Αρκαδίας
Απόσκια Αρκαδίας

Η **Απόσκια** είναι οικισμός της Πελοποννήσου στην Αρκαδία.

## Γενικά στοιχεία
Η Απόσκια βρίσκεται στα όρια με την Αχαΐα, στις νοτιοδυτικές πλαγιές του Αφροδίσιου Όρους σε υψόμετρο περίπου 840 μέτρων πάνω από την επιφάνεια της θάλασσας ενώ στα βορειοδυτικά της περνάει ο ποταμός Ερύμανθος. Απέχει μέσω του οδικού δικτύου περίπου: 2 χιλιόμετρα Α. από το Βελημάχι, 64 χιλιόμετρα ΒΔ. από το κεφαλοχώρι της Δημητσάνας (έδρα του δήμου) και 94 χιλιόμετρα ΒΔ. από πόλη της Τρίπολης.  

Αναφέρεται επίσημα ως ξεχωριστός οικισμός το 1961 να απογράφεται στην κοινότητα Βελημαχίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Βελημάχι και τη Σούδελη αποτελούν την Κοινότητα Βελημαχίου, που υπάγεται στη Δημοτική Ενότητα Κοντοβάζαινας του Δήμου Γορτυνίας και σύμφωνα με την απογραφή 2021 απογράφησαν 16 κάτοικοι ενώ με αυτήν του 2011 είχε 26 κατοίκους. 

## Εξωτερικοί σύνδεσμοι

* Διαδρομές και μονοπάτια στο Βελημάχι και τα γύρω του χωριά

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας
Άγιος Νικόλαος Παραλογγών Αρκαδίας

Ο **Άγιος Νικόλαος** Παραλογγών είναι οικισμός στην Πελοπόννησο και την Περιφερειακή Ενότητα Αρκαδίας.

## Γενικά στοιχεία
Ο Άγιος Νικόλαος βρίσκεται στα όρια με την Περιφερειακή Ενότητα Ηλείας, πολύ κοντά και νότια των Παραλογγών σε υψόμετρο 810 μέτρα. Απέχει 80 χλμ. Β. από τη Δημητσάνα (έδρα του δήμου - μέσω Σελλά), 85 χλμ. ΒΔ. από την Τρίπολη και 78 χλμ. ΒΑ. από τον Πύργο (μέσω Λάλα). Αναφέρεται επίσημα, ως ξεχωριστός οικισμός για πρώτη φορά το 1976 στο ΦΕΚ 27Α - 11/02/1976 να προσαρτάται στην κοινότητα Παραλογγών. Σύμφωνα με το σχέδιο Καλλικράτης μαζί με τους Παραλογγούς και τον Πέτα  αποτελούν την κοινότητα Παραλογγών που υπάγεται στην δημοτική ενότητα Κοντοβάζαινας του Δήμου Γορτυνίας και σύμφωνα με την την απογραφή του 2011 απογράφησαν 38 κάτοικοι ενώ με αυτήν του 2001 ήταν 48.

## Σημείωση
Στον ίδιο Δήμο αλλά στη Δημοτική Ενότητα Λαγκαδίων υπάρχει ο συνώνυμος οικισμός Άγιος Νικόλαος.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Πέτας Αρκαδίας

Ο **Πέτας** είναι ακατοίκητος οικισμός της Πελοποννήσου στην Αρκαδία και τον Δήμο Γορτυνίας.

## Γεωγραφικά - ιστορικά στοιχεία
Ο Πέτας βρίσκεται στα όρια με την Ηλείας, στις δυτικές πλαγιές του Όρους Αφροδίσιο σε υψόμετρο περίπου 750 μέτρων και κοντά στον Ερύμανθο ποταμό. Απέχει μέσω του οδικού δικτύου περίπου: 2 χλμ. Δ.-ΝΔ. από τους Παραλογγούς, 20 χλμ. ΒΔ. από την Κοντοβάζαινα και 87 χιλιόμετρα ΒΔ. από πόλη της Τρίπολης.  

Ο Άγγλος περιηγητής Ουίλιαμ Ληκ τον αναφέρει ως *Peta* ("Ταξίδια στον Μοριά", IΙ, 239). Στην Εκστρατεία του Μοριά καταγράφεται με την ονομασία *Péta* να υπάγεται στην Επαρχία Γαστούνης (*Gastouni*) → Τμήμα Κάπελης (*(Section de Kapélis*) και να έχει πληθυσμό 9 οικογένειες (συνολικά 43 άτομα). Στο Αρχείον Ιωάννου Καποδίστρια αναφέρεται ως Σταυρί στην Επαρχία Καρυταίνης → Τμήμα Γούβαις και Κάπελης με 9 οικογένειες (συν. 39 άτομα).  

## Διοικητικά στοιχεία
Αναφέρεται επίσημα, μετά την ολοκλήρωση της Επανάστασης του 1821 το 1835 να προσαρτάται στο δήμο Βελιμαχίας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τους Παραλογγούς και τον Άγιο Νικόλαο αποτελούν την Κοινότητα Παραλογγών, που υπάγεται στη Δημοτική Ενότητα Κοντοβάζαινας του Δήμου Γορτυνίας και σύμφωνα με την απογραφή 2021 δεν απογράφησαν μόνιμοι κάτοικοι ενώ με αυτήν του 2011 είχε 3 κατοίκους. 

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας
Σταυρί Αρκαδίας

Το **Σταυρί** είναι πολύ μικρός οικισμός της Πελοποννήσου στην Αρκαδία και τον Δήμο Γορτυνίας.

## Γεωγραφικά - ιστορικά στοιχεία
Το Σταυρί βρίσκεται προς τα όρια με την Ηλείας, σε υψόμετρο περίπου 200 μέτρων. Νότιά του είναι το Τουμπίτσιο, βόρεια ο Βούτσης και ανατολικά της περνάει ο ποταμός Λάδωνας. Απέχει μέσω του οδικού δικτύου περίπου: 11 χιλιόμετρα Ν.-ΝΔ. από την Κοντοβάζαινα και 94 χιλιόμετρα Δ.-ΒΔ. από πόλη της Τρίπολης.  

Ο Γάλλος περιηγητής Φρανσουά Πουκεβίλ το αναφέρει ως *Stavri* ("*Ταξίδιον εις Ελλάδα", V, 488)* να υπάγεται διοικητικά στην Επαρχία Καρύταινας *(Caritѐne) →* Τμήμα Πέρα Μεριάς *(Péra Méria)* με 20 οικογένειες πληθυσμό. Στην Εκστρατεία του Μοριά καταγράφεται με την ονομασία *Stavri* να υπάγεται στην Επαρχία  Καρυταίνης (*Karytaene*) → Τμήμα της Πέρα Μεριάς (*Section de Péraméria*) και να έχει πληθυσμό 15 οικογένειες (συνολικά 76 άτομα). Στο Αρχείον Ιωάννου Καποδίστρια αναφέρεται ως Σταυρί στην Επαρχία Καρυταίνης → Τμήμα Πέρα Μεριάς με 26 οικογένειες (συν. 113 άτομα).  

## Διοικητικά στοιχεία
Αναφέρεται επίσημα, μετά την ολοκλήρωση της Επανάστασης του 1821 το 1835 να προσαρτάται στο δήμο Θελπούσης. Το 1841 σταματάει να απογράφεται και το 2001 ξανααπογράφεται ξεχωριστά στο τότε Τοπικό Διαμέρισμα Δήμητρας του τότε δήμου Κοντοβαζαίνης. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με ην Δήμητρα αποτελούν την Κοινότητα Δήμητρας, που υπάγεται στη Δημοτική Ενότητα Κοντοβάζαινας του Δήμου Γορτυνίας και σύμφωνα με την απογραφή 2021 απογράφησαν 2 κάτοικοι ενώ με αυτήν του 2011 είχε 8 κατοίκους. 

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας
İstikbal

Η **Istikbal Mobilya**, περισσότερο γνωστή ως Istikbal, είναι τουρκική εταιρεία εμπορίας επίπλων που ιδρύθηκε το 1957. Είναι μια από τις μεγαλύτερες εταιρείες του είδους της, με δραστηριότητα σε 140 χώρες παγκοσμίως. Στην Ελλάδα διαθέτει 3 αποκλειστικούς αντιπροσώπους, τον Όμιλο Πορτοκαλίδη με έδρα την Λάρισα, την εταιρεία Kouros Istikbal με έδρα την Καβάλα και την εταρεία Istikbal Kimerland με έδρα την Ξάνθη.

Η εταιρεία ιδρύθηκε από τον Χατζί Μποϋντάκ στη Καισάρεια. Έγινε γνωστή με το σύνθημα "Κάθε σπίτι ένα όμορφο μέλλον" . Είναι ανώνυμη εταιρεία.

## Εξωτερικοί σύνδεσμοι
* Επίσημη ιστοσελίδα
* Επίσημη ιστοσελίδα Ελλάδας

Κατηγορία:Επιχειρήσεις της Τουρκίας
Κουντούζ

Το **Κουντούζ** (περσικά: قندوز), είναι πόλη του Αφγανιστάν και πρωτεύουσα της ομώνυμης περιφέρειας. Σύμφωνα με την απογραφή το 1979 ο πληθυσμός της ήταν 53.251 κάτοικοι, ενώ υπολογιζόταν σε 95.000 το 2002 και 304.600 το 2012, όντας έτσι η πέμπτη πολυπληθέστερη πόλη του Αφγανιστάν.

Η πόλη ονομαζόταν **Δράψακα** κατά την αρχαία εποχή, και ο Μέγας Αλέξανδρος την επισκέφθηκε. Στη συνέχεια, ονομάστηκε **Βαλβαλίτζ**, με το όνομα της να λαμβάνει μορφή πλησίον αυτής που είχε κατά την εποχή των Τιμουριδών. Τον 18ο και 19ο αιώνα, το Κουντούζ αποτέλεσε την πρωτεύουσα Ουζμπεκοτατζικικού χανάτου του οποίου η έκταση και ο βαθμός αυτονομίας μεταβάλλονταν μέχρι την προσάρτησή του στο Αφγανιστάν το 1859.

Βρίσκεται σε θέση στρατηγικής σημασίας μεταξύ των περιφερειών Ταχάρ και Μπανταχσάν, και αποτελούσε ένα από τα κέντρα του καθεστώτος των Ταλιμπάν μέχρι την κατάληψή του από τη Συμμαχία του Βορρά τον Νοέμβριο του 2001. Στο τέλος του 2009, η περιοχή βρισκόταν σε μεγάλο βαθμό υπό τον έλεγχο των Ταλιμπάν. Ο δημοσιογράφος των New York Times, Στίβεν Φάρελ φυλακίστηκε στην πόλη για μικρό διάστημα τον Σεπτέμβριο του 2009.

Στις 3 Οκτωβρίου 2015, οι ΗΠΑ βομβάρδισαν το ιατρικό κέντρο των Γιατρών Χωρίς Σύνορα, αφότου ενημερώθηκαν πως επρόκειτο για εσφαλμένο στόχο, με 22 θύματα, 12 εργαζόμενος και 10 ασθενείς εκ των οποίων 3 παιδιά. Ο λόγος για την πράξη αυτή σύμφωνα με εκπρόσωπο των δυνάμεων των ΗΠΑ στο Αφγανιστάν, ήταν η παρουσία Ταλιμπάν δίπλα στο νοσοκομείο. Η εκδοχή αυτή απορρίπτεται από τον επικεφαλής επιχειρήσεων των Γιατρών, ο οποίος αναφέρεται σε «πολύ στοχευμένες πράξεις, πάντοτε στο ίδιο κτίριο».

## Παραπομπές


## Εξωτερικοί σύνδεσμοι
* 

Κατηγορία:Πόλεις του Αφγανιστάν
Εκκλησία της Άσκολα

Η **Εκκλησία της Άσκολα** () είναι λουθηρανική εκκλησία στην Άσκολα της Φινλανδίας.

## Περιγραφή
Σχεδιασμένη από τον Ματς Ώκεργκρεν, η συγκεκριμένη ξύλινη εκκλησία ανεγέρθηκε το 1799.
Το κωδωνοστάσιο ανεγέρθηκε το 1800, επίσης σχεδιασμένο από τον Ματς Ώκεργκρεν.
Οι τρεις πίνακες του προσερείσματος, φιλοτεχνημένοι από τον Γ. Π. Κίλμαρκ, αναπαριστούν: τον *Χριστό στο Όρος των Ελαιών*, την *Ανάληψη* και τα *Ουράνια*.
 
Ο άμβωνας, μπαρόκ ρυθμού, είναι μείζονος ιστορικής σημασίας. 
Σύμφωνα με τον ιστορικό Λάουρι Χέιμαν, αποτελεί λάφυρο πολέμου προερχόμενο από τη Γερμανία, κατά τη διάρκεια της περιόδου του Τριακονταετούς Πολέμου. 
Δωρήθηκε, αρχικώς, στον Καθεδρικό Ναό του Πόρβοο, ενώ, στη συνέχεια, στην προηγούμενη εκκλησία της Άσκολα.
Είναι ορατές αναπαραστάσεις του Μωυσή και των πέντε Αποστόλων. 

## Δείτε επίσης
* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


## Εξωτερικοί Σύνδεσμοι

*  

Κατηγορία:Λουθηρανικές εκκλησίες στη Φινλανδία
Κατηγορία:Ξύλινες εκκλησίες στη Φινλανδία
Εκκλησία του Σιέβι

Η **Εκκλησία του Σιέβι** () είναι λουθηρανική εκκλησία στο Σιέβι της Φινλανδίας.

## Περιγραφή
Σχεδιασμένη από τον Λούντβιγκ Ίσακ Λίντκβιστ, η εκκλησία ανεγέρθηκε το 1861, ενώ εγκαινιάστηκε στις 30 Ιουνίου 1862. 
Η εκκλησία είναι κατασκευασμένη από ξύλο, ενώ έχει σταυροειδές σχήμα.
Είναι μήκους 46 μέτρων, ενώ το κωδωνοστάσιό της είναι ύψους 36,5 μέτρων.
Το κτίριο έχει διατηρήσει σε ικανοποιητικό βαθμό την αρχική μορφή του.
Το 1979, το εξωτερικό της εκκλησίας βάφτηκε εκ νέου, χρησιμοποιώντας τον αρχικό χρωματισμό της.
Το προσέρεισμα το οποίο φέρει τον τίτλο *Ελάτε προς εμένα όλοι εσείς που υποφέρετε και λυγίζετε υπό το βάρος* είναι φιλοτεχνημένο από τον ζωγράφο Άρτουρ Χέικελλ. 
Ο πίνακας αποκτήθηκε από την ενορία το 1915.

## Δείτε επίσης
*Κατάλογος ευαγγελικών λουθηρανικών εκκλησιών της Φινλανδίας

## Παραπομπές


## Εξωτερικοί Σύνδεσμοι

*  

Κατηγορία:Λουθηρανικές εκκλησίες στη Φινλανδία
Κατηγορία:Βόρεια Οστροβοθνία
Αμπρουάζ Ντυμπουά

Ο **Αμπρουάζ Ντυμπουά** (**Ambroise Dubois** (1542/43–1614/15, γνωστός και ως Ambroise du Boise) ήταν Φλαμανδός ζωγράφος (αργότερα αναφερόμενος ως Γάλλος), ο οποίος δραστηριοποιήθηκε στη Γαλλία ως ζωγράφος της 2ης Σχολής του Φονταινεμπλώ.

## Βιογραφία
Ο Ντυμπουά γεννήθηκε στην Αμβέρσα ως Αμπρόσιους Μπόσχερτ (Ambrosius Bosschaert). Δεν είναι γνωστά πολλά στοιχεία για τον βίο του. Ως νέος εγκαταστάθηκε στη Γαλλία, και, το 1601, έγινε Γάλλος πολίτης. Δεν είναι ακριβώς γνωστό πότε εγκαταστάθηκε στη Γαλλία. Σύμφωνα με τον Αντρέ Φελιμπιάν (André Félibien), εγκαταστάθηκε στην περιοχή του Φονταινεμπλώ όταν ήταν σε ηλικία 25 ετών. Πρώτη αναφορά στο έργο του γίνεται το 1606, οπότε αναγράφεται ως "ζωγράφος της βασίλισσας", ενώ ανέλαβε πολλές παραγγελίες για την εσωτερική διακόσμηση του Ανακτόρου του Φονταινεμπλώ, στο οποίο παρέμεινε κατά το μεγαλύτερο μέρος της σταδιοδρομίας του. Έχοντας χηρέψει από τον πρώτο του γάμο με τη θυγατέρα του ζωγράφου Μωγκρά (Maugras), νυμφεύτηκε το 1601 την Φρανσουάζ ντ' Ωέ (Françoise d'Hoey), θυγατέρα του συνεργάτη του και συντηρητή έργων τέχνης Ζαν ντ'Ωέ. Το ίδιο έτος, έλαβε τη γαλλική υπηκοότητα και τίτλο ευγενείας. Με τον γάμο αυτό, έγινε σύγγαμβρος με τον επίσης ζωγράφο Μαρτέν Φρεμινέ (Martin Fréminet). Έγινε ζωγράφος της Μαρίας των Μεδίκων το 1606. Δέχτηκε επιδράσεις κυρίως από τους Νικολό ντε λ' Αμπάττε και Φραντσέσκο Πριματίτσο. Ζωγράφισε κυρίως πορτρέτα και πίνακες με ιστορικές και αλληγορικές σκηνές.

Όπως και για τον ίδιο, δεν είναι γνωστά πολλά στοιχεία για τον γιο του, επίσης ζωγράφο, Ζαν Ντυμπουά τον πρεσβύτερο.

Ο Ντυμπουά απεβίωσε στο Φονταινεμπλώ περί το 1615/15.

## Παραπομπές


## Βιβλιογραφία
* Sylvie Béguin, *L' art de peinture et de sculpture d' Ambroise Dubois a Fontainebleau*, Revue du Louvre et des Musées de France (3), 1979, σσ. 229 - 233.
* Sylvie Béguin, *Deux peintures d'Ambroise Dubois*, La Revue du Louvre, 1965.
* M. Boris Lossky, *Contributions à la connaissance de l'œuvre d'Ambroise Dubois*, Bulletin de la Société nationale des Antiquaires de France Année 1969, σσ. 125-135

## Εξωτερικοί σύνδεσμοι

Κατηγορία:Φλαμανδοί ζωγράφοι
Κατηγορία:Γάλλοι ζωγράφοι του 16ου αιώνα
Κατηγορία:Γάλλοι ζωγράφοι του 17ου αιώνα
Κοιλιά

thumb|250px|Σχεδιάγραμμα ανθρώπινης κοιλίας, μαζί με τα όργανα που υπάρχουν κάτω από την επιφάνεια.
Η **κοιλία** ή **κοιλιά** είναι το τμήμα του σώματος ανάμεσα στον θώρακα και την πύελο στους ανθρώπους και άλλα σπονδυλωτά. Στα αρθρόποδα είναι το οπίσθιο τμήμα το σώματος, μετά τον θώρακα ή τον κεφαλοθώρακα. Η κοιλιά εμπεριέχει το μεγαλύτερο τμήμα του γαστρεντερικού συστήματος και μέρος του ουροποιητικού συστήματος. Τα τοιχώματα της κοιλιάς είναι μυϊκά, με το διάφραγμα να αποτελεί το άνω άκρο και οι μύες της πυέλου το κάτω.

## Δομή
### Περιεχόμενα
Στα σπονδυλωτά, η κοιλιά είναι μια μεγάλη κοιλότητα η οποία περιβάλλεται από τους κοιλιακούς μύες, οριζόντια και κάθετα, και από τη σπονδυλική στήλη οπισθίως. Οι κατώτερες πλευρές μπορεί να καλύπτουν κάποια κοιλιακά σπλάχνα. Η κοιλιά περιλαμβάνει τα περισσότερα από τα κοίλα όργανα (ή σπλάχνα) της πεπτικής οδού, καθώς και αρκετά συμπαγή όργανα. Τα κοίλα όργανα περιλαμβάνουν το στομάχι, το λεπτό έντερο και το παχύ έντερο, με την σκωληκοειδή απόφυση. Όργανα όπως το ήπαρ, μαζί με την προσκολημμένη σε αυτό χοληδόχο κύστη, και το πάγκρεας λειτουργούν σε στενή συνεργασία με την πεπτική οδό και επικοινωνούν μαζί της μέσω πόρων. Ο σπλήνας, τα νεφρά και τα επινεφρίδια βρίσκονται επίσης μέσα στην κοιλία, μαζί με πολλά αιμοφόρα αγγεία, όπως η αορτή και η κάτω κοίλη φλέβα. Ανατόμοι μπορεί να θεωρήσουν ότι η ουροδόχος κύστη, η μήτρα, οι σάλπιγγες και οι ωοθήκες είτε ως κοιλιακά όργανα είτε ως πυελικά. Τέλος η εσωτερική κοιλότητα της κοιλιάς επενδύεται από μια εκτεταμένη μεμβράνη γνωστή ως περιτόναιο. Μια πτυχή περιτόναιου μπορεί να καλύπτει κάποια όργανα, ενώ σε όργανα κοντά στο τοίχωμα περιβάλλει μόνο μια πλευρά. Αυτά τα όργανα ονομάζονται οπισθοπεριτοναϊκά.

Τα κοιλιακά όργανα μπορεί να είναι πολύ εξειδικευμένα σε κάποια ζώα. Για παράδειγμα, το στομάχι των μηρυκαστικών χωρίζεται σε τέσσερις θαλάμους. 

### Μυϊκό τοίχωμα
Το μυικό τοίχωμα της κοιλίας είναι πολυεπίπεδο και έχει την ικανότητα όχι μόνο να συσπάται αλλά και να διατείνεται σημαντικά, όπως π.χ. στην περίπτωση εγκυμοσύνης. Το προσθιοπλάγιο τοίχωμα έχει τρία επίπεδα μυών. Αυτά είναι από έξω προς τα μέσα ο έξω πλάγιος, ο έσω πλάγιος και ο εγκάρσιος κοιλιακός μυς. Οι μυικές τους ίνες έχουν ποικίλες κατευθύνσεις, αυξάνοντας έτσι την ισχύ του μυικού τοιχώματος, και συγχέονται στο πρόσθιο τμήμα του τοιχώματος σχηματίζοντας μια σκληρή μεμβράνη (απονεύρωση), η οποία σχηματίζει τη θήκη του ορθού κοιλιακού. Στη μέση γραμμή οι ίνες των μυών διαπλέκονται με αυτές των μυών της άλλης πλευράς σχηματίζοντας τη λευκή γραμμή.

## Παραπομπές
Κατάλογος τουρκικών κρατών και αυτοκρατοριών

Τα πρώτα τουρκικά ή τουρανικά φύλα εμφανίστηκαν κατά τη διάρκεια του Μεσαίωνα. Κατάγονται είτε από τη Μογγολία, είτε από τη Νοτιοανατολική Σιβηρία και μεταναστεύοντας από τόπο σε τόπο κατευθύνθηκαν προς δυσμάς, ερχόμενοι σε σύγκρουση με άλλους λαούς ή και μεταξύ τους. Τουρκικά φύλα θεωρούνται οι Σελτζούκοι, οι Οθωμανοί, οι Τάταροι, οι Σαχά, οι Τσουβάς κ.ά. Άνθρωποι τουρκικής καταγωγής κατοικούν κυρίως σε μέρη της Ευρασίας, καθώς και στη Ρωσία. Από απογόνους των τουρκικών εκείνων φύλων γεννήθηκαν έξι σημερινά κράτη: η Τουρκία, το Τουρκμενιστάν, το Καζακστάν, το Ουζμπεκιστάν, το Αζερμπαϊτζάν και το Κιργιστάν.

## Μεσαιωνικά τουρκικά κράτη

## Τουρκικοί τίτλοι
Σουλτάνος

Χαν

Χαλίφης

Σάχης (σπάνια)

Εμίρης (σπάνια)

## Σουλτανάτα και αυτοκρατορίες
Σουλτανάτο του Ρουμ

Οθωμανική Αυτοκρατορία

Σουλτανάτο των γυναικών (Οθωμανική Αυτοκρατορία)

## Χανάτα
Βουλγαρία του Βόλγα

Ιλχανάτο

Πρώτη Βουλγαρική Αυτοκρατορία

Χανάτο των Καραχανιδών

Χανάτο Τσαγκατάι

Χανάτο της Κριμαίας

Χανάτο του Άστραχαν

Χανάτο της Χίβας

Χανάτο του Καζάν

Χανάτο της Κοκάνδης

Χανάτο της Σιβηρίας

Χανάτο της Χρυσής Ορδής

Ουζμπεκικό χανάτο

## Δυναστείες
Δυναστεία των Τιμουριδών

## Πηγές
Ιστορία των Τούρκων https://sites.google.com/site/romeoandromania/romioturcia

Κατηγορία:Τουρκικά φύλα
Κατηγορία:Τουρκικά κράτη
Ρωσικό Σοσιαλδημοκρατικό Κόμμα της Εσθονίας

Το **Ρωσικό Σοσιαλδημοκρατικό Κόμμα της Εσθονίας** () ήταν σοσιαλδημοκρατικό πολιτικό κόμμα που έδρασε στην Εσθονία (τότε ήταν γνωστή ως Εσθονική ΣΣΔ). Στις 8 Σεπτεμβρίου του 1989, το κόμμα συγχωνεύθηκε με το Εσθονικό Σοσιαλδημοκρατικό Κόμμα.

## Παραπομπές

Κατηγορία:Σοσιαλδημοκρατικά κόμματα
Κατηγορία:Εσθονικά πολιτικά κόμματα
Παλαιά εκκλησία του Κέμπελε

Η **παλαιά εκκλησία του Κέμπελε** () είναι λουθηρανική εκκλησία στο Κέμπελε της Φινλανδίας.

## Περιγραφή
Υπεύθυνος για τον σχεδιασμό και την διεύθυνση των εργασιών ανέγερσης της εκκλησίας ήταν ο Μάττι Χέρμε. 
Ο Μίκαελ Τοππέλιους φιλοτέχνησε και διακόσμησε το 1785–1786 και το 1795 τους τοίχους, τις οροφές, καθώς και τα πρόσωπα τα οποία αναπαριστώνται στον άμβωνα.

Καθώς το αρχικό κωδωνοστάσιο σταδιακά ερειπώθηκε, νέο κωδωνοστάσιο ανεγέρθηκε το 1769.

## Πίνακες του Μίκαελ Τοππέλιους

image: Kempele_Church_Paintings_2006_07_24.JPG|Ο Σαμουήλ μυρώνει τον Δαβίδ.
image: Kempele Church Paintings 2006 07 24 A.jpg|Ο άμβωνας της εκκλησίας.
image: Kempele_Church_Paintings_2006_07_24_B.JPG|Η προσκύνηση των ποιμένων εμπρός στον Ιησού.
image: Kempele_Church_Paintings_2006_07_24_C.JPG|Η Αγία Τριάδα.


## Δείτε επίσης

* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


Κεμπελε
Κατηγορία:Ξύλινες εκκλησίες στη Φινλανδία
Κατηγορία:Βόρεια Οστροβοθνία